ธนายงกางปีกใช้ฮ่องกงบุกเอเชียแปซิฟิก
&nbsp;โพสต์ทูเดย์ &#8212; ธนายงสยายการลงทุนทั่วเอเชียแปซิฟิก ร่วมจัดตั้งบริษัทในฮ่องกง
10 ส.ค. 2554

โพสต์ทูเดย์ — ธนายงสยายการลงทุนทั่วเอเชียแปซิฟิก ร่วมจัดตั้งบริษัทในฮ่องกง
นายสุธรรม ศิริทิพย์สาคร กรรมการ บริษัท ธนายง (TYONG) เปิดเผยว่า วานนี้คณะกรรมการมีมติอนุมัติให้บริษัทจัดตั้งบริษัทร่วมทุนในฮ่องกงกับนายโจนาธาน วิกลีย์ และนายจอห์น เวสโตบี้ ในอัตรา 50 ต่อ 50 ภายใต้ชื่อบริษัท แอ๊บโซลูท โฮเต็ล เซอร์วิส ฮ่องกง ลิมิเต็ด เพื่อประกอบธุรกิจบริหารจัดการโรงแรมและให้บริการที่ปรึกษาในภูมิภาคเอเชียแปซิฟิก
ปัจจุบันนายวิกลีย์และนายเวสโตบี้ ถือหุ้น 35% และ 5% ในบริษัท แอ๊บโซลูท โฮเต็ล เซอร์วิส ในประเทศไทย โดยบริษัทร่วมถือหุ้น 50% 
บริษัทจะจัดตั้งบริษัทขึ้นมาใหม่ในฮ่องกงชื่อ ธนายง ฮ่องกง ลิมิเต็ด เพื่อร่วมลงทุนครั้งนี้ และรองรับกับการลงทุนในหุ้นของบริษัทต่างประเทศในอนาคต แต่ระหว่างที่ยังจัดตั้งไม่แล้วเสร็จ ได้ให้บริษัท สยาม เพจจิ้ง แอนด์ คอมมิวนิเคชั่น ถือหุ้นแทนและโอนหุ้นให้ในภายหลัง 
ที่ผ่านมาบริษัท ธนายง มีผลการดำเนินงานขาดทุน โดยในรอบ 6 เดือน สิ้นสุดวันที่ 30 ก.ย. 2552 บริษัทประสบปัญหาขาดทุนสุทธิ 120.61 ล้านบาท พุ่งขึ้นมากเทียบกับระยะเดียวกันปีก่อนที่ขาดทุนสุทธิ 20.59 ล้านบาท เพราะในไตรมาส 2 ขาดทุนมากถึง 69.40 ล้านบาท